Ikke avgjort hva som skjer med 13-åringen
På møtet skal politiet drøfte saken sammen med barnevernet, barne- og ungdomspsykiatrisk politiklinikk (BUP) og advokat Karsten Krüger Engedal, som er oppnevnt som 13-åringens setteverge. Siden han er under den kriminelle lavalder kan ikke tenåringen straffes.I en pressemelding i dag understreker lensmann Bernt Vidar Norvalls at det er barnevernet og helsevesenet som må ta stilling til hva slags tiltak som skal iverksettes rundt gutten.Siden observasjonstiden snart løper ut, må det fattes en avgjørelse før helgen. En utfordring er hvorvidt det lokale barnevernet på Stord har kapasitet og lokaler til å håndtere en 13 år gammel gutt som har begått drap. Det er 19 år siden sist et barn begikk en drapshandling i Norge. I 1994 ble en fem år gammel jente slått og sparket ihjel av to gutter på seks år i Trondheim.Familien til 13-åringen vil nå flytte hjem til huset hvor det tragiske drapet skjedde før helgen. Norvalls har tidligere utelukket at saken ender med at tenåringen flytter hjem til foreldrene.13-åringen har fortalt advokat Kjetil Steinsbø hele historien og hvorfor han drepte treåringen og angrep sin egen far med kniv. Politiet kjenner imidlertid ikke motivet, men håper å få tilgang til opplysningene. - Dette er et tema som vil bli tatt opp på møtet torsdag, opplyser politiet. Hvorvidt motivet blir offentlig kjent på noe tidspunkt er uklart. - Det er viktig for alle involverte parter at samfunnet sitt behov for informasjon er forenelig med den rehabiliteringa 13-åringen skal igjennom, heter det i politiets pressemelding.
I morgen vil det bli avholdt et møte hvor det diskuteres hva som skal skje med 13-åringen som drepte fosterbroren sin på Stord.